સફરેજ શબ્દ વિમેન્સ સોશિયલ એન્ડ પોલિટિકલ યુનિયનના સભ્યોની ચળવળ સાથે સંકળાયેલો હતો. તેમની નેતા હતી એમિલીન પનખુરસ્ત જે રશિયનોની વિરોધ કરવાની રીતથી પ્રભાવિત હતા. જેમાં ભૂખ હડતાળ અને રેલી કાઢીને વિરોધ કરવો મહત્ત્વના હતા. ૧૮૯૩માં ન્યુઝિલેન્ડ સૌ પ્રથમ દેશ હતો કે જેણે સ્ત્રીઓને સમાન મતાધિકારનો અધિકાર આપ્યો હતો. દક્ષિણ ઓસ્ટ્રેલિયામાં તો ૧૮૯૫માં સ્ત્રીઓ પાર્લામેન્ટની ચૂંટણીમાં ઉમેદવાર તરીકે ભાગ લઈ શકતી હતી. પણ ૧૯૦૩ સુધી બ્રિટનમાં સ્ત્રીઓને સમાન મતાધિકાર નહોવાના કારણે જોરદાર લડત આપવાનું નક્કી કર્યું અને સફરેજ ચળવળ તીવ્રતાથી શરૂ થઈ. ભૂખ હડતાળ થઈ, રેલી કાઢવામાં આવી.